recursal/SuperWikiNEXT-32B huggingface dataset:
**בַּקָּרָה בְּחוּג פָּתוּחַ** (open loop control system) היא סוג של בקרה אשר מקבלת כקלט רק את ערכי המצב ומודל המערכת. במסגרתה אין משוב (feedback) מיחידת המדידה המשפיע על מנגנון ההפעלה באשר לתוצאות הביצוע של התהליך. כלומר, הבקרה אינה עוקבת אחר פלט התהליך של המערכת עליה מבצעת את הבקרה ואינה משווה בין הערך הרצוי למצוי. בשל כך מערכות המבוססות בקרה בחוג פתוח אינם נכללים בתחום הלמידה חישובית ולא ניתן לתקן בהן שגיאות או לבצע "פיצויים" אחר תקלות במערכת.

סוג בקרה אשר מושפע מתוצאות התהליך, מכונה **"בקרה בחוג סגור"**.

שימושים
-------

בקרה מחוג פתוח, יחסית לשאר סוגי הבקרות, פשוט ליישום וזול. עם זאת, הבקרה פחות מדויקת ומושפעות משינויים סביבתיים, משתמשים בהן כאשר אין דרישות גבוהות לביצועי התהליך המבוקר.

דוגמאות למערכות המבוססות בקרה בחוג פתוח:

* מסלול לרחיצת מכוניות אוטומטית – זמן השטיפה מוגדר מראש ואינו תלוי ברמת ניקון הרכב בסוף התהליך.
* ממטרה – פעולת ההשקיה של מערכת זו מבוצעת באופן רציף ואינו תלוי בכמות המים בסביבתה. גם ביום גשום תשקה באותה כמות מים, כמות עודפת מהדרוש.
* תנור מיקרוגל – פעולת חימום המזון של מערכת זו תלוי בזמן בלבד, ולא בטמפרטורת המזון או באיכותו המזון להגשה.

משתמשים במערכת בקרה בחוג פתוח גם כאשר ניתן לממש מודל מתמטי המחשב את הקשר בין הקלט והפלט. לדוגמה חישוב המתח המוזן למנוע חשמלי על מנת להביא אותו למהירות סיבוב מסוימת.

ראו גם
------

* תורת הבקרה

קישורים חיצוניים
----------------

* הסבר אודות אלגוריתם הבקרה – בקרה בחוג פתוח שנכתב על ידי עודד רייכספלד
* מבוא לבקרה לחוגי בקרה
**מיהאי לייטנר** (בהונגרית: **Leitner Mihály**; היידושאמשון, 10 במאי 1864 - ? ככל הנראה בשנות ה-30 של המאה ה-20) היה עורך דין הונגרי-יהודי עיתונאי, עורך עיתון וסופר.

קריירה
------

לייטנר נולד במשפחה יהודית בעיירה בת כ-13,000 תושבים במחוז היידו-ביהר בנפת דברצן. הוא היה תחילה תלמיד בבית המדרש לרבנים בבודפשט (כיום בתרגום מהונגרית: המכללה הלאומית להכשרת רבנים - האוניברסיטה היהודית) והתכונן להיות רב, אך לא המשיך לסמיכה לרבנות ולמד גם משפטים, העדיף לעסוק בכך ופתח משרד עורכי דין בעיר דווה (אנ')(אז הונגריה) שהיא עיר מחוז (עירייה), מקום מושבה של מחוז Hunedoara בטרנסילבניה. הוא ייסד וערך את העיתון "דווה והסביבה" במשך שלושים שנה משנת 1901. כנשיא המקומי של סניף "מפלגת העצמאות" ההונגרית, הוא היה מעורב באופן פעיל בחיים הציבוריים בכלל והיהודיים בפרט לפני מלחמת העולם הראשונה. לייטנר משך תשומת לב רבה במאמרו שהופיע בעיתון החשוב ורב התפוצה "עיתון של פשט" ב-18 בינואר 1914 (Pesti Hírlap) שכותרתו הייתה "מדוע הולכים ומתמעטים ההונגרים בטרנסילבניה". הוא היה חבר במועצה הכלכלית המחוזית ובוועדת השיפוט, וכן היה מנהל בנק התעשייה המקומי. לייטנר היה מתורגמן מוסמך לגרמנית ולעברית בבית המשפט. לייטנר נבחר ליו"ר הארגון המחוזי על המפלגה ההונגרית הלאומית (OMP) שפעלה בין שתי מלחמות העולם ברומניה וייצגה את האינטרסים של ההונגרים במדינה. 

מאמריו הופיעו בטורי העיתונים של:

* דפי בראשוב
* האופוזיציה
* עיתון המזרח
* המיעוט ההונגרי

הוא כתב כאמור גם בעיתוני בודפשט, ואך אחרי מלחמת העולם הראשונה היה הכותב הקבוע של מאמרי המערכת בכמה עיתונים בטרנסילבניה.

לייטנר מילא תפקידים מובילים בתחום החברתי וגם הכלכלי ובקהילה היהודית.

כתביו
-----

* עלייה לרגל לקבר פרנץ ראקוצי (דווה, 1906)
* היהדות ודרך העתיד (לוגוש, 1926)

לקריאה נוספת
------------

* Romániai magyar irodalmi lexikon: Szépirodalom, közírás, tudományos irodalom, művelődés III. (Kh–M). Főszerk. Dávid Gyula. בלקסיקון של הספרות ההונגרית ברומניה Bukarest: Kriterion. 1994. מסת"ב 973-26-0369-0

קישורים חיצוניים
----------------

* לקסיקון יהודי הונגרי. 1929. עורך פטר אויווארי. גישה מקוונת
**ורהלין "דאש" ג'יימיסון** (באנגלית: **VeraLinn "Dash" Jamieson**; נולדה ב-1960) היא קצינה בדימוס בדרגת לוטננט גנרל, שירתה כראש אגף המודיעין, מעקב, סיור ומבצעי סייבר במטה חיל האוויר של ארצות הברית.

ביוגרפיה
--------

ג'יימיסון סיימה ב-1982 תואר ראשון בניהול מאוניברסיטת וירג'יניה המערבית, אותו עשתה במסגרת תוכנית הכשרת קציני המילואים של חיל האוויר. היא החלה קורס טיס אך נשרה ממנו מסיבות בריאותיות.

הוכשרה כקצינת מודיעין, שירתה בבית הספר למערכות נשק של החיל, וכקצינת מודיעין של הטייסת הטקטית 25 המפעילה מטוסי A-10 ת'נדרבולט II בקוריאה הדרומית. שירתה במטה הפיקוד הטקטי של חיל האוויר כראש מדור אזור האוקיינוס השקט-אסיה ובענף ניתוח איומים. ב-1991 מונתה לראש ענף מבצעי מודיעים בכנף הקרב הטקטית 37, המפעילה מטוסי F-117 נייטהוק, והשתתפה במלחמת המפרץ. בשנים 1992–1994 שירתה כקצינת אג"ם במחלקת המודיעין של בית הספר למערכות נשק. לאחר לימודים במכללה לפיקוד ומטה של חיל האוויר שירתה במטות המשולבים בתפקידי מודיעין ושילוב זרועות. בשנים 199–2000 שירתה במטה סוכנות המודיעין של חיל האוויר. 

ביוני 2000 מונתה מונתה למפקד טייסת המודיעין האווירי 32 בבסיס רמשטיין שבגרמניה. ביוני 2002 מונתה למפקדת מרכז המבצעיים האווירים של פיקוד אירופה. ביוני 2004 מונתה לעוזרת למפקד פיקוד האוקיינוס השקט של ארצות הברית ובאפריל 2005 מונתה למפקדת מרכז המודיעין המשותף בפרל הארבור שבהוואי. בשנים 2007–2009 שירתה באגף המודיעין במטה חיל האוויר. באוקטובר 2009 מונתה לקצינת המודיעין, מעקב וסיור בפיקוד דרום. בנובמבר 2011 מונתה לסגנית מפקד כוח המשימה 435 המשותף לסוכנויות ארצות הברית שפעל באפגניסטן. בנובמבר 2012 מונתה לעוזרת לראש אגף מודיעין במטה חיל האוויר. 

בדצמבר 2013 מונה לקצינת המודיעין של פיקוד הקרב של חיל האוויר, באפריל 2016 מונתה לסגנית מפקד האגף המשותף למודיעין, מעקב וסיור בפיקוד האסטרטגי של ארצות הברית. 

בנובמבר 2016 קודמה לדרגת לוטננט גנרל ומונתה לסגנית לענייני מודיעין, מעקב וסיור של ראש מטה חיל האוויר של ארצות הברית. היא כיהנה בתפקיד עד לשנת 2019 כאשר הוחלפה על ידי מרי או'בריאן. במרץ 2019 קיבלה אחריות גם לתחום מבצעי סייבר. היא פרשה משירות הקבע בינואר 2020.

ג'יימיסון בעלת תואר שני באווירונאוטיקה מאוניברסיטת האווירונאוטיקה אמבר-רידל. היא בוגרת המכללה לפיקוד ומטה של חיל האוויר ומכללת המטה של הכוחות המזוינים. בוגרת מכללת המלחמה של חיל האוויר, בוגרת מכללת המלחמה הלאומית. בוגרת קורס בכירים לביטחון לאומי ובינלאומי באוניברסיטת ג'ורג' וושינגטון ותוכנית הבכירים לביטחון לאומי ובינלאומי באוניברסיטת הרווארד.

קישורים חיצוניים
----------------

ויקישיתוף מדיה וקבצים בנושא **ורהלין ג'יימיסון** בוויקישיתוף
* ביוגרפיה באתר חיל האוויר של ארצות הברית

הערות שוליים
------------

1. ↑  Women Crack Code on Intel, Cyber, Tech Jobs, Despite Growing STEM Shortage, ‏govtechworks.com, ‏29 במרץ 2017
**קווינדים** מבטאים קווינג'ים (בפורטוגזית: **Quindim**) הוא קינוח אפוי ברזילאי פופולרי עם מורשת פורטוגזית.

מאפיינים 

הקינוח העשוי בעיקר מסוכר, חלמונים וקוקוס טחון. זהו חביצה ומוצג בדרך כלל ככוס הפוכה עם משטח נוצץ וצבע צהוב עז. ניתן להכין את התערובת גם בתבנית רינג גדולה (כמו תבנית סווארין, שנקרא רום באבה Rum baba) ובמקרה זה הוא נקרא "quindão" ומוגש בפרוסות.

אטימולוגיה
----------

המילה quindim מקורה מ"דיקנדה" בשפת קונגו, אחת משפות הבנטו. פירושו "המחוות, או ההתנהגות או ההומור האופייניים לנערות מתבגרות."

המקור
-----

השימוש הרב בחלמונים מאפיין ממתקים ומאפים פורטוגזיים רבים, כמו ה-papo de anjo (הסנטר הכפול של מלאך) ו- fios de ovos (מילולית "חוטי ביצה" או בשם האנגלי "שערות מלאך"). השילוב שלהם עם קוקוס וסוכר נוצר כנראה על ידי עבדים אפריקאים במאה ה-17 בצפון מזרח ברזיל, שם אגוזי קוקוס היו בשפע וסוכר (מקנה סוכר) היה תעשייה מרכזית.

בתרבות נפוצה
------------

קווינדים הוא גם דמות של קרנף (על שם הקינוח) המופיעה בספרי סופר הילדים של מונטיירו לובאטו.(Monteiro Lobato) 

זה גם הנושא של השיר Os Quindins de Yayá שמופיע בשלושת הקבלרוס ומושר על ידי אורורה מירנדה (Aurora Miranda).

ראו גם
------

* חביצה ופלאן
* רשימת מנות ברזילאיות
* רשימת ממתקים וקינוחים ברזילאים
* רשימת קינוחי חביצה

הערות שוליים
------------

קישורים חיצוניים
----------------

* קווינדים – DessertEater.com
* מתכון קווינדים
* קווינדים
* מתכון - קווינדים (מ-FENADOCE)
* קוקוס קווינדים
**דרישת שלום** הוא שיר השירותרום 1985 ושיר הנושא מתוך אלבומה הרביעי של הזמרת ירדנה ארזי. לצורך ביצוע השיר חברה הזמרת אל להקת הנח"ל, 13 שנה לאחר שפיקדה על אותה להקה.

כתיבת השיר
----------

השיר הוזמן על ידי גלי צה"ל כשיר השירותרום 1985 והיה השיר השישי במסורת שירי השירותרום.
את מילותיו כתבה רחל שפירא ללחן של יאיר קלינגר.
לביצוע השיר חברה ארזי אל להקת הנח"ל מחזור 1985, אשר חבריה היו דפנה דקל, אילן לייבוביץ', ראובן לביא, פזית נוני, רינת עמנואל, ורד כהן, אבי מאיר וענונו, אמיר פייס (ממקימי להקת שבע), עידן זילברשטיין (לימים מחזאי ומלחין), בנצי עטר, עירית וינהפל ושי רוזן.

השיר הוצג ב-18 ביוני 1985, ושהה במצעדי הפזמונים 9 שבועות. בשיאו הגיע למקום השני במצעד השבועי ברשת ג', ולאחר מכן, במצעד הפזמונים העברי השנתי באותה השנה, הגיע השיר למקום ה-12 וארזי הוכתרה בפעם השנייה כזמרת השנה.

בשנת 2005, לקראת חגיגות יום העצמאות, כתבה המשוררת רחל שפירא בית חדש לשיר:

> 
> ויד סמויה כמו אוספת את כל המכאובים  
> 
> אף משאלה לא מתעייפת לראות ימים טובים  
> 
> למצוא שמחה בסוף העצב, לחיות בין אוהבים  
> 
> אם קרובה את, שעת החסד, היכנסי לכאן ושבי
> 
> 
> 
> 

הבית החדש בוצע על ידי ארזי במופע המרכזי של ערוץ 2, אך בהופעותיה היא הוסיפה לבצע את השיר בגרסתו המקורית ולא הקליטה את הבית הנוסף.

קישורים חיצוניים
----------------

* "דרישת שלום" באתר בית לזמר העברי
* מילות השיר "דרישת שלום" באתר שירונט
סמל היחידה
**כוח המשימה המיוחד "אומגה"** (בגאורגית: **"განსაკუთრებული დანიშნულების ქვედანაყოფი "ომეგა**) הייתה יחידה גאורגית של כוחות מיוחדים, הראשונה מסוגה בגאורגיה באותם ימים, שפעלה בין השנים 1993-1995.

אומגה נוסדה בשנת 1993 תחת פיקוחה של "הלשכה לאיסוף מידע וניתוח אינפורמציה", כיורשת של הסניף הגאורגי של הק.ג.ב. הסובייטי, בראשות אירקלי בתיאשווילי. היחידה התמחתה בעיקר במשימות למניעת טרור ולמניעת הברחות. מפקדיה הבכירים של היחידה אומנו בארצות הברית, שסיפקה חלק מהחימוש המיוחד. בתקופת קיומה, 1993-1995, הייתה היחידה כפופה למשרד לביטחון המדינה של גאורגיה, וביצעה למעלה מ-200 מבצעים מיוחדים, רובם בהצלחה.

לאחר שידוד מערכות בצמרת הצבא הגאורגי, בעקבות מלחמת האזרחים הגאורגית, ושינוי האוריינטציה הזמני של הממשל הגאורגי להעדפת רוסיה, ירדה קרנה של היחידה, במיוחד תחת הנהגתו של איגור גיאורגדזה, השר לביטחון לאומי של גאורגיה באותם ימים. גיאורגדזה העדיף את היחידות המיוחדות שאומנו על ידי הרוסים, יחידה אלפא. מפקדי אומגה נתפסו כלא נאמנים לממשלה. בספטמבר 1995, הואשמו מספר קצינים של אומגה, בכך שהיו מעורבים בניסיון ההתנקשות בנשיא גאורגיה דאז, אדוארד שוורדנדזה, ב-29 באוגוסט של אותה שנה. היחידה הוכפפה לנשיא המדינה ישירות באופן רשמי, ולמעשה פוזרה בפועל. מפקד היחידה, ניקולוז קווזרלי, נאסר והואשם בארגון ההתקפה על שוורדנדזה. יחד עם זאת הוא לא נמצא אשם בכך בבית המשפט, וגזר עליו שבע שנות מאסר בגין שימוש לרעה בתפקידו. מאוחר יותר, נאסרו גם מספר קציני אומגה אחרים, וחלקם נמצאו מתים בנסיבות חשודות. מאוחר יותר קיבל קווזרלי מחילה ושוחרר, ובין השנים 1999-2008, הוא היה חבר הפרלמנט של גאורגיה. גנרל זאזא גוגאווה, מפקד צבא גאורגיה בין השנים 2006-2008, שרת ביחידת אומגה.

הערות שוליים
------------

1. ↑  ‏ דו"ח מצב זכויות האדם בגאורגיה לשנת 2000, 3.2.2001, מחלקת המדינה של ארצות הברית, (באנגלית)
2. ↑  ‏דוד דרצ'יאשווילי ואחרים, (מרץ 1999), צבא וחברה בגאורגיה, המכון הקווקזי לשלום, (באנגלית)
משגר רקטות קטיושה דומה לזה שבו נעשה שימוש בהתקפה
**התקפת הקטיושות על פתח תקווה** נערכה ב-7 ביולי 1971. רקטות קטיושה שנורו מהגדה המערבית לעבר העיר פתח תקווה פגעו במבנים אזרחיים וגרמו למותן של שלוש נשים וילדה. כעבור כשבוע הרג צה"ל את חברי חוליית המחבלים שירתה את הרקטות, אשר הגיעה מירדן.

ההתקפה
------

ב-7 ביולי 1971 בשעה 22:30 פגעו בפתח תקווה ארבע רקטות קטיושה שנורו ממזרח, משטח הגדה המערבית. הרקטות פגעו בשכונת שערייה הנמצאת במזרח העיר. נפגע בית החולים השיקומי בית רבקה. כמו כן נפגעו ליד בית החולים בית מגורים ברחוב קיש ושתי כיתות בבית ספר יסודי. בבית החולים נהרגה מאושפזת אחת. בבית המגורים נהרגה ילדה בת חמש. 19 אנשים נוספים נפצעו. שתיים מהפצועות שנפגעו בבית החולים מתו מפצעיהן בימים הבאים.

בבית החולים נפגעו בסך הכל עשרה מאושפזים וארבעה אנשי צוות. רבים מהם נפגעו מהריסות שנפלו עליהם. נפצעו גם ארבעת בני משפחת הילדה שנהרגה וכן שכנתם. הנפגעים הועברו לבתי החולים בילינסון והשרון. לבילינסון הועברו גם חולים מבית רבקה שחדריהם נהרסו בהתקפה. מטבח בית החולים בית רבקה נהרס בהתקפה. הדף התפוצצויות הרקטות גרם נזקים גם לבתים שכנים לאלו שנפגעו.

לאחר ההתקפה
-----------

ארגון פת"ח נטל את האחריות על ההתקפה בהודעה שפרסם בביירות שבלבנון.

סיור אווירי גילה את המשגר ששימש לירי הקטיושות ליד הכפר דיר בלוט, כתשעה קילומטר ממזרח לפתח תקווה. הוא היה מיועד לרקטות בקוטר של 122 מילימטר שטווחן 11 קילומטר. ליד המשגר נמצאה גופת פרדה, שנהרגה עקב התפוצצות. המקום גם היה ממוקש, ושני ילדים מקומיים נפצעו מהתפוצצות אחד המוקשים.

נערך מצוד אחרי חברי החוליה שירתה את הרקטות מתוך הנחה שכוונתה להימלט לשטח ירדן. במסגרתו הוטל עוצר על כפרים ממזרח לקו הירוק.

ב-15 ביולי זיהו חיילים את שבעת חברי החוליה ליד סרטבה, כחמישה קילומטר ממערב לנהר הירדן. בקרב שהתפתח עמם נהרגו שישה מהמחבלים. השביעי הצליח להימלט.

ממצאים שנמצאו על גופות המחבלים העלו שהם חצו את הירדן מערבה ב-3 ביולי כשהם מסתייעים בפרדות, לאחר תכנון מפורט של הפעולה. הם שהו בשטח בשליטה ישראלית במשך 12 ימים. בכליהם נמצא בין השאר תרשים מפורט של פתח תקווה.

ראו גם
------

* שיגור רקטות פלסטיניות לעבר ישראל
* שיגור רקטות וטילים מלבנון לעבר ישראל
* שיגורי רקטות מסיני לעבר אילת ועקבה

קישורים חיצוניים
----------------

* טל לוי, מתקפת קטיושות על פתח תקוה, באתר הארץ, 7 ביולי 2009
* ידיעות מעיתון מעריב באתר עיתונות יהודית היסטורית:
* אלי לנדאו, מצוד נרחב על משלחי-הקאטיושות לפ"ת. עוצר בכפרים ערביים משני צידי "הקו הירוק"
* שמות ההרוגים והפצועים
* ישעיהו אביעם, ישראל הראל ומרדכי אלקן, ארבע התפוצצויות אדירות זעזעו את פתח-תקווה. נפגעו בית חולים, בית ספר ושלושה בתים פרטיים
* 2 הרוגות ו-19 פצועים
* אלי לנדאו ומרדכי אלקן, משגר הקטיושה לעבר פתח-תקוה נתגלה על ידי סיור אווירי ליד דיר באלוט
* אלי לנדאו, חוסלה חוליית משגרי ה"קאטיושות" לפ"ת. 6 מחבלים נהרגו הלילה בקרב-אש קצר; המשך
קפה לה די מאגו, 2006
פנים קפה לה די מאגו, 2007
**קפה לה די מאגו** (בצרפתית: **Les Deux Magots**) הוא בית קפה מפורסם בסן ז'רמן דה פרה (צר'), פריז, צרפת. יצא לו מוניטין כמקום המפגש של האליטה הספרותית והאינטלקטואלית של העיר. כיום הוא מהווה יעד תיירות פופולרי. שמו ההיסטורי נובע מלקוחותיו הידועים ובהם אמנים סוּרֵיאָלִיטים ואינטלקטואלים כגון סימון דה בובואר, ז'אן-פול סארְטְר וסופרים בהם ארנֵסט הֶמינגוויי בצעירותו. בין הלקוחות המפורסמים הנוספים ניתן למנות את אלבר קאמי, פבלו פיקאסו, ג'יימס ג'ויס, ברטולט ברכט, ג'וליה צ'יילד וסופרים אמריקאיים כמו ג'יימס בולדווין, צ'סטר היימס (אנ'), צ'ארלס סאת'רלנד וריצ'רד רייט.

הפרס הספרותי די מאגו מוענק מדי שנה מאז 1933 לרומן צרפתי (צר').

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קפה לה די מאגו** |

* אתר האינטרנט הרשמי של קפה לה דה מאגו (בצרפתית)
* קפה לה דה מאגו, ברשת החברתית פייסבוק

* קפה לה דה מאגו, ברשת החברתית אקס (טוויטר)

* קפה לה דה מאגו, ברשת החברתית אינסטגרם
* רשימת הזוכים בפרס הספרותי דה מאגו בשנים 2010-1933 (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4430294-0
* LCCN: no95032552
* SUDOC: 033672695
* VIAF: 129302710
* WorldCat: lccn-no95032552

 |
**לורטה "לורי" ריינולדס** (באנגלית: **Loretta E. "Lori" Reynolds**) היא קצינה בדימוס בדרגת לוטננט גנרל. שירתה כסגנית מפקד חיל הנחתים ללוחמת מידע ומפקדת הפיקוד האסטרטגי של חיל הנחתים של ארצות הברית.

ביוגרפיה
--------

ריינולדס נולדה בבולטימור שבמרילנד. סבה שירת בחיל הנחתים ואביה היה פועל בתעשיית הפלדה. ב-1986 סיימה תואר ראשון במדע המדינה באקדמיה הימית של ארצות הברית, במחזור השביעי בלבד שהתיר לנשים ללמוד במוסד. במהלך לימודיה הייתה חברה בקבוצת הכדורסל נשים של האקדמיה ובשנתה האחרונה שימשה קפטן הקבוצה.

לאחר הלימודים עברה קורס קצינים וקורס קציני קשר בחיל הנחתים. שירתה כקצינת קשר בדיוויזיית הנחתים הראשונה, שימשה מפקדת מחלקת קשר, קצינת מבצעים וקצינת אלחוט. ב-1990 הוצבה בגדוד הקשר של כנף הנחתים הראשונה באוקינאווה שביפן. בשנים 1991–1994 שימשה קצינת פרויקטים בפיקוד הציוד של חיל הנחתים. לאחר מכן שימשה מפקדת צוערים בבסיס קוונטיקו. ב-1995 הוצבה בגדוד הקשר התשיעי של להק הסיור, ריגול ומודיעין הראשון, שימשה עוזרת קצין מבצעים ומפקדת פלוגה. בשנים 1997–2000 פיקדה על לשכת גיוס של הנחתים בהאריסברג שבפנסילבניה. לאחר לימודים במכללת המלחמה של הצי שירתה במחלקת התקשורת, מחשבים ובקרה במטה חיל הנחתים. 

ביוני 2003 מונתה למפקדת גדוד הקשר התשיעי של הנחתים, הגדוד בפיקודה הוצב בפלוג'ה שבעיראק מפברואר 2004 עד מרץ 2005. לאחר לימודים במכללת המלחמה של הצבא שירתה בשנים 2006–2008 באגף הקשר במטות המשולבים. במרץ 2009 מונתה למפקדת קבוצת הפיקוד במטה כוח המשלוח הראשון של הנחתים. בשנים 2010–2011 הוצבה עם כוח המשלוח בבסיס לדרנק שבמחוז הלמנד באפגניסטן. 

ביוני 2011 קודמה לדרגת בריגדיר גנרל ומונתה למפקדת בסיס הגיוס וההכשרה של הנחתים באי פריס. היא הייתה בכך האישה הראשונה לכהן בתפקיד זה. ביולי 2014 מונתה לראש תחום מדיניות בדרום-מזרח אסיה במחלקת ההגנה של ארצות הברית. בספטמבר 2015 מונתה למפקדת פיקוד הסייבר של הנחתים. ביולי 2018 הועלתה לדרגת לוטננט גנרל ומונתה סגנית מפקד חיל הנחתים ללוחמת מידע ומפקדת הפיקוד האסטרטגי של הנחתים.

לאחר שחרורה הקימה חברת ייעוץ ומונתה ליועצת בכירה בחברת Multi-Bank Securities.

ריינולדס בוגרת תואר שני במדיניות ביטחון לאומי במכללת המלחמה של הצי (2004) ותואר שני בלימודי ביטחון לאומי ממכללת המלחמה של הצבא (2006).

קישורים חיצוניים
----------------

ויקישיתוף מדיה וקבצים בנושא **לורטה ריינולדס** בוויקישיתוף
* ביוגרפיה באתר wict.org
* Brigadier General Loretta Reynolds, Combat Commander Extraordinaire, טיים מגזין, 13 ביולי 2011
* Marine Brig. Gen. L.E. Reynolds is Parris Island’s first female commander, וושינגטון פוסט, 19 באוגוסט 2011

הערות שוליים
------------

1. ↑  ספר בוגרי הקבוצה
יצחק (איציק) בלומנטל (נולד ב-16 באוגוסט 1959, י"ב באב ה'תשי"ט) הוא איש ציבורי ישראלי שכיהן במגוון תפקידים בארגונים שונים ומנכ"ל חברת נמלי ישראל.

ביוגרפיה
--------

נולד ב-1959. התחנך בישיבה התיכונית קריית יעקב הרצוג בבני ברק ובישיבת ההסדר בקרית ארבע. בשנת 1978, התגייס לצה"ל ושירת כחובש קרבי, תפקיד בו הוא משמש עד היום כחלק ממערך המילואים בחיל.

קריירה ציבורית
--------------

בשנת 1988, בלומנטל החל לעבוד בחברת התחבורה הציבורית 'דן' כמנהל מחלקת מסלולים. בשנת 1993, קודם לשמש כעוזר המנכ"ל בחברה, תפקיד בו כיהן עד לשנת 1998, בה הוא עבר לכהן כראש אגף ארגון ושיטות ומשאבי אנוש במטה רשות הנמלים והרכבות.

בשנת 2000, בלומנטל התחיל את דרכו ברשות הנמלים בתור סמנכ"ל מנהל ומשאבי אנוש בנמל אשדוד. בשנת 2005, קודם לתפקיד סמנכ"ל מטה ומחשוב בנמל.

בשנת 2011, בלומנטל עזב את נמל אשדוד והחל לשמש כסמנכ"ל מנהל ומשאבי אנוש במועצה להשכלה גבוהה.

בשנת 2013, חזר בלומנטל לנמל אשדוד כסמנכ"ל הנדסה ולוגיסטיקה, עד למינויו כמנכ"ל הנמל בשנת 2014. במסגרת תפקידו, היה אחראי על הכנת האסטרטגיה בחברה והכנת החברה לקראת פתיחת הנמלים המסחריים החדשים בישראל.

החל מפברואר 2021 משמש כמנכ"ל חברת נמלי ישראל. בשנת 2022, נבחר לשמש כיו״ר הדירקטוריון חברות לתעבורה ימית חיפה ואשדוד.

עשייה התנדבותית
---------------

החל משנת 1990, בלומנטל הוסמך כפרמדיק במגן דוד אדום, בו הוא מתנדב עד היום. במהלך השנים 2006–2009, שימש כנציג ציבור בבית הדין לעבודה בירושלים.

בשנת 2012, שימש כחבר בצוות "פורום למחשבה" במטה הרפורמה לניהול ההון האנושי מטעם נציבות שירות המדינה. כשנה לאחר מכן, מונה לראשות ועדת ההיגוי ליישום מערכות המידע ברפורמה בה לקח חלק מטעם נציבות שירות המדינה.

חיים אישיים
-----------

בלומנטל מתגורר באשדוד, אב ל-3 וסב ל-8 נכדים.

תארים אקדמיים
-------------

* תואר B.Tech בניהול תעשייתי - מכללת שנקר (1981)
* תואר M.B.A במנהל עסקים - אוניברסיטת מנצ'סטר והקריה האקדמית קריית אונו (1998)
* בוגר התכנית למנהלים במגזר הציבורי של קרן וקסנר ואוניברסיטת הרווארד
* הכשרת מנהלים - האוניברסיטה הפתוחה (2000)
* הכשרת דירקטורים ונושאי משרה - המרכז הבינתחומי הרצליה (2011)
* הכשרה בדיני מכרזים - המועצה להשכלה גבוהה (2013)

קישורים חיצוניים
----------------

* ליאור גוטמן, נמל אשדוד ינפיק לראשונה אג"ח סחירה, באתר כלכליסט, 10 בינואר 2017
* תומר הדר, מנכ"ל נמל אשדוד: "הנמל שובר שיאים וצומח, זה סימן שהמשק בתנופה", באתר כלכליסט, 31 בדצמבר 2018
* גיא ליבמן, ‏יש תאריך: הנמל הפרטי החדש בחיפה ייפתח ב-1 בספטמבר, באתר גלובס, 21 ביולי 2021

הערות שוליים
------------

1. ↑  יצחק בלומנטל מונה למנכ"ל בפועל בחברת נמל אשדוד, באתר נמל אשדוד
2. ↑  ברקת, עמירם (2020-11-25). "אושר: יצחק בלומנטל מונה למנכ"ל חברת נמלי ישראל". *Globes*. נבדק ב-2022-12-19.
3. ↑  "יצחק בלומנטל נבחר לתפקיד מנכ"ל חברת נמלי ישראל". *TheMarker*. נבדק ב-2022-12-19.
סמלי גרמי השמיים מתוך כתב עת גרמני מ-1850
**סמלים אסטרונומיים** (או סמלים פלנטרים) הם סמלים מופשטים המייצגים גופים אסטרונומיים. הסמלים הללו הופיעו לראשונה בכתבי פפירוס יווניים בעת העתיקה. סמלים חדשים יותר הופיעו בעקבות גילויים חדשים ופריצות דרך בחקר החלל בין המאה ה-18 למאה ה-20.
פעם, השתמשו בסמלים הללו לעיתים קרובות אסטרונומים מקצועיים, חובבי אסטרונומיה, אלכימאים ואסטרולוגים. כיום, משתמשים בסמלים בעיקר אסטרולוגים, אך עדיין ניתן לראותם לעיתים בכתבים אסטרונומיים, במיוחד את סמלי השמש וכדור הארץ.

סמלים במערכת השמש
-----------------

### השמש סמל השמש

הסמל נוצר מהירוגליף מצרי. בימי הביניים סימל זהב ויום ראשון (היום שהרומאים הקדישו לכוכב חמה).

### הירח סמל הירח

הסמל נוצר מהירוגליף מצרי. בימי הביניים סימל כסף ויום שני.

### כוכב חמה סימול אסטרונומי של כוכב חמה

היוונים קראו לו הרמס על שמו של שליח האלים המתווך בין העולם של החיים לעולם המתים. הרמס הוא אל המזל והרווח, אל המקרה ובלתי צפוי. מגן על נוודים ונוסעים. הרומאים קראו לו מרקוריוס הסמל מהווה "מקל השליח" עם שני נחשים הכרוכים סביבו. בימי הביניים סימל כסף מהיר (כספית) ויום רביעי.

### נגה סימול אסטרונומי של נוגה

הרומאים קראו לו ונוס על שמה של אלת היופי והאהבה. בהתחלה הסמל היה ללא קו אופקי וסימל מראה או שרשרת. בימי הביניים סימל נחושת החומר ממנו המראות היו עשויות, ויום שישי. בביולוגיה הוא סמל של נקבה (בשימוש מהמאה ה-18).

### כדור הארץ סימול אסטרונומי של כדור הארץ

סמל נוצרי. בשימוש מהמאה ה-16, המאה בה הוכח כי כדור הארץ הוא כוכב לכת מן השורה ולא מרכז היקום.

### מאדים סימול אסטרונומי של מאדים

הרומאים קראו לו מארס על שמו של אל המלחמה בשל צבעו האדמדם הדומה לדם. הסמל מהווה מגן וכידון של מארס. בימי הביניים סימל ברזל ויום שלישי. בביולוגיה הוא הסמל של זכר (בשימוש מהמאה ה-18).

### צדק סימול אסטרונומי של צדק

הסמל נוצר מאות יוונית Z (זטא) הקו האנכי נוסף בסוף המאה ה-15. הרומאים קראו לו יופיטר על שמו של האל הראשי (בדומה לזאוס אצל היוונים). בימי הביניים סימל אבץ ויום חמישי. בביולוגיה הוא סמל של צמח רב-שנתי.

### שבתאי סימול אסטרונומי של שבתאי

אריסטו, פילוסוף מיוון העתיקה, קרא לו קרונוס על שם בנו של אורנוס, אל השמיים. הרומאים קראו לו סטורן על שמו של אל החקלאות. את סטורן ציירו עם חרמש או מגל, אותו ניתן לראות על הסמל. בימי הביניים סימל עופרת ויום שבת (היום שהרומאים הקדישו לסטורן).

### אורנוס סימול אסטרונומי של אורנוס

כוכב הלכת השביעי שהתגלה על ידי אסטרונום אנגלי בשם ויליאם הרשל בשנת 1781. הוא קיבל את שמו של אל השמיים אורנוס. פירושו של הסמל: "פלנטה של הרשל. (ראה שתי אותיות H-Herschel).

### נפטון סימול אסטרונומי של נפטון

קיומו של כוכב הלכת השמיני התגלה באופן תאורטי על ידי שני האסטרונומים הגרמניים אדמס ולוורייר בשנת 1846 לפני שנצפה פיזית על ידי טלסקופ באותה השנה. הוא מסמל שרביט של נפטון, מלך הים אצל הרומאים.

### פלוטו סימול אסטרונומי של פלוטו

כוכב הלכת הננסי (הוצא מכוכבי הלכת בשנת 2005) התגלה במצפה הכוכבים של האסטרונום האמריקאי פרסיוול לוול בשנת 1930. הוא קיבל את שמו של אל המלכות התת-קרקעית. פירושיו של הסמל: 1. שתי האותיות הראשונות בשמו של הכוכב בשפה האנגלית. 2. ראשי-התיבות של שמו של מגלה הכוכב פרסוויל לוול בשפה האנגלית.

קישורים חיצוניים
----------------

ויקישיתוף מדיה וקבצים בנושא **סמלים אסטרונומיים** בוויקישיתוף

הערות שוליים
------------
סמליל המרכז
**מרכז נגה** פעל במסגרת הקריה האקדמית אונו והעניק (עד לשנת 2016) סיוע משפטי לנפגעי עבירה, ובפרט נפגעי עבירות אלימות (כגון משפחות של נפגעי רצח והריגה) ונפגעי עבירות מין חמורות (כגון מקרי אונס). בראש המרכז עמדו פרופסור עו"ד דנה פוגץ' ועו"ד דיקלה טוטיאן.

מרכז נגה הוקם בעקבות סיוע של פוגץ' לגילה ואיתן הירש שתומר, בנם, מדריך פנימייה שנרצח על ידי חניכו בדקירות סכין. פוגץ' סייע למשפחה בהתנגדות לבקשת הרוצח והנערה שסייע לו לקבלת אזרחות ישראלית (הייתה להם אזרחות אוקראינית). שר הפנים קיבל את התנגדות המשפחה ושלל אפשרות הענקת אזרחות לשניים. עו"ד טוטיאן ייצגה קורבנות בתביעות אזרחיות עוד טרם חקיקת חוק זכויות נפגעי עבירה וייצגה במקרים תקדימיים המהווים פריצת דרך בפיצוי הקרבנות[דרוש מקור].

לאחר שהוקם המרכז, הקריה האקדמית אונו לקחה אותו תחת חסותה, ובכך אפשרה לקיים במסגרתו פעילויות נוספות לקידום זכויות נפגעים, בהן: ייצוג נפגעי עבירות מין ואלימות חמורה, פעולות לקידום חקיקה והדרכת אנשי מקצוע הנמצאים בקשר עם נפגעים, דוגמת שוטרים, שופטים, עובדים סוציאליים.

בנובמבר 2009 החליטה ממשלת ישראל לאמץ תוכנית סיוע לקורבנות עבירה, את הצעת החוק הובילו מרכז נגה והשר יצחק הרצוג.

דיונים שבהם היה המרכז מעורב
---------------------------

* דיון בעניין שחרורם המוקדם של רוצחי דני כץ(הקישור אינו פעיל).

התקבלו טענות מרכז נגה ונקבע כי נפגעי עבירה יכולים, בנסיבות יוצאות דופן, לטעון בפני ועדת השחרורים המיוחדת גם בטיעון שבעל פה ובמתן זכות זו לא היה פגם כלשהו. פסק דין זה מעגן, לראשונה, את זכויותיהם של נפגעי עבירה להביא בפני ועדת השחרורים את תחושותיהם הסובייקטיביות באשר לשחרורו של האסיר מהכלא, לרבות חששותיהם מפני השלכות השחרור הצפוי על מצבם הנפשי. כלומר, "סיכון" במובן הרחב.
* ע"פ 10566/08 פלוני נ' מ"י(הקישור אינו פעיל) - תקדים: פרסום שמו ותמונתו של קטין שהוא עבריין נמלט.
* ע"פ 9665/06 פלוני נ' מ"י. צירוף הנפגעות כצד להליך של ערעור של נאשם, שביצע מעשים מגונים בילדות, על סכום הפיצוי שנפסק לו. בית המשפט העליון דחה את ערעורו.
* בש 006843/04 מיטלמן נ' מ"י ואח' - הוצאת צו איסור פרסום. הגנה על פרטיותה ושמה הטוב של נפגעת עבירה חמורה (אמה של ילדה שנרצחה) מפני פרסום פרטי חקירה שעלולים היו לפגוע בה.

קישורים חיצוניים
----------------

* 

* אתר האינטרנט הרשמי של מרכז נגה

הערות שוליים
------------

1. ↑  בשם הבן, באתר www.israelhayom.co.il
2. ↑  אלה לוי וינריב, ד"ר דנה פוגץ': "הפרקליטות מתעלמת מקורבנות העבירה", באתר Globes
3. ↑  לוביץ', ורד (2005-06-07). ""תומר נרצח, ואנחנו הפכנו לקורבנות"". *Ynet*. נבדק ב-2018-01-12.
4. ↑  אטילה שומפלבי ורונן מדזיני, אושר הסיוע למשפחות נרצחים, באתר ynet, 22 בנובמבר 2009
**בית מדרש לתורת ארץ ישראל** (מכונה גם: **כולל תורת ארץ ישראל**) הוא כולל אברכים בפתח תקווה, מראשוני הכוללים ביישוב החדש בארץ ישראל. בין כתליו למדו מהרבנים הליטאים הבולטים בישראל.

היסטוריית בית המדרש
-------------------

בית המדרש נוסד בשנת תרצ"ד (1934) על ידי הרבנים שמעון דב הורוביץ וישראל זיסל דבורץ ואליהם הצטרפו הרב יצחק קאץ והרב צבי פוחוביץ. הם ייסדו את בית המדרש במטרה להקדיש את הלימוד לנושאים הקשורים בהלכות התלויות בארץ. הכולל גם הוציא לאור את המאסף התורני **תורת הארץ**, שעסק בהלכות התלויות בארץ ושימש במה למאמרים תורניים בנושאים אלו.

עד שנות ה-60 היה בית המדרש לתורת ארץ ישראל ממוסדות התורה המרכזיים ביישוב החדש בארץ ישראל, והוא כונה בקיצור **הכולל**. בין חברי הכולל בעבר: הרבנים הצדיק הרב זאב אידלמן זי״ע אריה פומרנצ'יק, חיים שאול קרליץ, מיכל יהודה ליפקוביץ, אהרן יהודה לייב שטיינמן, נחום דב קרייזמן, יוסף רוזובסקי, זלמן רוטברג, חיים קרייזווירט, ראובן פיין, אברהם סלומון, ברוך שמעון סלומון והרב שלמה וולבה,שמסר שיחות בכולל עד שנותיו האחרונות.

ראשי בית המדרש היו הרב יצחק קאץ והרב צבי פוחוביץ.

הרב יחזקאל וילנסקי

קהילת בית המדרש
---------------

שנים רבות היה בית המדרש (מכונה ה"כולל" בקרב הקהילה המקומית) מרכז תורני לציבור החרדי בעיר. רבנים ידועים בעלי שם הגיעו לדרוש ולעורר את הציבור ולכינוסים הללו הגיעו מאות אנשים. בשנות ה-90 של המאה ה-20, עם עזיבתם של הצעירים לשכונת גני הדר והתמעטותם של הוותיקים, הידלדל המניין הגדול ומאז הוא התבסס בעיקר על בני משפחת ראבד והרב פנחס גליקמן המגיעים מדי שבת.

הרב בנימין ראבד

בית המדרש כיום
--------------

בית המדרש משמש ככולל רגיל, הלימודים בו כבכל הכוללים בארץ ישראל, ומצוות התלויות בארץ אינן הסוגיות העיקריות שנלמדות בו. בראשות בית המדרש והכולל מכהן הרב בנימין ראבד נכדו של רבי יצחק קאץ ומקורב לבית הרב חיים קניבסקי, וכן הרב יחזקאל וילנסקי נכדו של רבי צבי פוחוביץ'. בשנת תשס"ח פתח וילנסקי מסגרת נוספת בכולל לקבוצה בת שלושים אברכים רובם חניכי ישיבת חברון כנסת ישראל, בראש החבורה העמיד את חתנו הרב אליהו סוקולובסקי גם הוא בוגר ישיבת חברון ומקורב מאוד לראש הישיבה הרב דוד כהן. הקבוצה הוותיקה של הכולל נותרה תחת אחריותו של הרב בנימין ראבד. 

יום הלימודים בכולל שבבית המדרש מסתיים בשעה 18:00 ולא כמקובל בשאר הכוללים. זאת על פי המלצת החזון איש לראשי כולל לומז'ה שבעיר, על מנת לאפשר לאברכים מבני ברק לשוב מוקדם לביתם שיספיקו ללמוד אף בסדר שלישי.

מפעל הקדיש
----------

בבית המדרש קיים מפעל הקדיש. במסגרת זו, נאמרים בסיומי התפילות, בימות החול ובשבתות, קדיש לעילוי נשמת קרוביהם של תורמים לבית המדרש. הקדיש נאמר על ידי ראשי בית המדרש או אחד מוותיקי המתפללים.

קישורים חיצוניים
----------------

* מאסף תורני תורת הארץ, אתר היברובוקס

הערות שוליים
------------

1. ↑  תורת הארץ
2. ↑  היה נשוי לנכדת הרב זרח ראובן ברוורמן.
פירוש נוסף ערך זה עוסק במשטח קרח. אם התכוונתם לקרטיב, ראו שלגון.
קרחון פריטו מורנו בפארק הלאומי לוס גלסיירס, ארגנטינה
קרחון Briksdalsbreen בנורווגיה
**קרחון** הוא גוש קרח ענקי, המורכב ממים שקפאו. הקרחונים מכילים את מרבית המים המתוקים הנמצאים בכדור הארץ. יש להבחין בין שני סוגים של קרחונים:

* קרחון יבשתי (glacier): תצורה של קרח הנמצאת על-פני היבשה, בראשי ההרים הגבוהים, בקטבים, ובאזורי היבשת הקרובים לקטבים.
* קרחון ימי (iceberg): גוש קרח ענק שצף בים.

קרחון יבשתי
-----------

 ערך מורחב – **קרחון יבשתי**  

קרחון יבשתי הוא למעשה נהר קרח הנוצר משכבות דחוסות של שלג ונע באיטיות כתוצאה מכוח הכבידה. בתנועתו מעצב הקרחון היבשתי תבניות נוף כדוגמת עמקים קרחוניים שהם עמקים בעלי חתך אופייני בצורת האות "U". דוגמה לעמקים כאלו הם פיורדים. דוגמה נוספת היא מורנה, תבנית נוף שבה נוצרים רכסי סלע בצידי ובקצה הקרחון.

קרחונים יבשתיים נמצאים בכל אחת מהיבשות, מלבד אוסטרליה. קרחונים אלה מתקיימים במשך תקופות ארוכות, של אלפי שנים ויותר. באזור קו המשווה הם נמצאים רק בראשי ההרים הגבוהים, וככל שמתרחקים מקו המשווה לכיוון הקוטב נמצאים הקרחונים במקומות פחות ופחות גבוהים. גרינלנד, בקרבת הקוטב הצפוני, ואנטארקטיקה, סביב הקוטב הדרומי, מכוסים קרחונים עצומי ממדים, על-פני מיליוני קמ"ר. עם זאת, גם באזורים קרים מאוד יש שטחי אדמה שאינם מכוסים בקרחונים, משום שאין שם מספיק משקעים שישמשו ליצירת קרחון.

קרחון ימי
---------

 ערך מורחב – **קרחון ימי**  

קרחון ימי הוא גוש קרח ענק, שניתק מקרחון יבשתי או ממדף קרח וצף בים. בדרך כלל 1/9 מהקרחון בולטת מעל פני המים, ושאר הקרחון נמצא עמוק מתחת לפני המים. דבר זה נגרם עקב האנומליה של המים, צפיפותו של הקרח קטנה משל המים הנוזליים, דבר המייחד את הקרחון משקלו הסגולי הקטן משל המים ומאפשר לו לא לשקוע בהם. מכיוון שרק קצהו גלוי לעין, קשה לשער את מלוא גודלו וצורתו של הקרחון.

גלריה
-----

* קרחון גרינדלוולד העליון בשווייץקרחון גרינדלוולד העליון בשווייץ
* קרחון ימי בקרבת אנטארקטיקהקרחון ימי בקרבת אנטארקטיקה

ראו גם
------

* קרחון ימי
* שוברת קרח
* גאומורפולוגיה קרחונית
* כיפת קרח
* קרחון ימי
* שדה קרח
* מדף קרח
* הדום קרח
* מפל קרח
* שדה שלג

לקריאה נוספת
------------

* ברוק לארמר, **הקשר בין קרחונים לאנשים**, נשיונל ג'יאוגרפיק ישראל, גיליון 143, אפריל 2010

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קרחון** |

* אתר למנויים בלבד משה גלעד, גארט פישר (אנ'): התפקיד שלי הוא לתעד את הגסיסה, באתר הארץ, 18 במאי 2021
* אתר למנויים בלבד רויטרס, גוש קרח עצום שהתנתק מאנטרקטיקה הפך לקרחון הצף הגדול ביותר בעולם, באתר הארץ, 19 במאי 2021
* יום כדור הארץ: מחקר חדש מראה באיזו מהירות הקרחונים באנטארטיקה נמסים, באתר "הידען", 22 באפריל 2023
* קרחונים, דף שער בספרייה הלאומית

קרחון פריטו מורנו
**קפונאטה** (באיטלקית: **Caponata**; בסיציליאנית: **Capunata**) היא מאכל סיציליאני המורכב מחצילים מטוגנים פרוסים או קצוצים וירקות אחרים, מתובל בשמן זית, ברוטב עגבניות, סלרי, זיתים וצלפים, ברוטב אגרודולצ'ה (רוטב חמוץ-מתוק).

מאפיינים
--------

גרסאות שונות עשויות להכיל גזר, פלפל, תפוחי אדמה, צנוברים וצימוקים. גרסת פלרמו מוסיפה תמנון, והמתכון האריסטוקרטי כולל לובסטר ודג-חרב מעוטר באספרגוס בר, ביצי טונה (בוטרגה) מיובשות מגורדות ושרימפס. אלו הם חריגים מהכלל הכללי של תבשיל ירקות מבושל חמוץ מתוק או סלט.

כיום, הקפונטה משמשת בדרך כלל כתוספת למנות דגים ולעיתים כמתאבן, אך מאז המאה ה-18 היא משמשת גם כמנה עיקרית. מאכל נפוליטני דומה נקרא צ'אמבוטה (Ciambotta). המנה פופולרית גם במטבח התוניסאי.

אמיטולוגיה
----------

האטימולוגיה של השם אינה ידועה באופן מהימן. יש הטוענים שהוא נובע מהשפה הקטלאנית, אחרים שמקורו ב-caupone, הטברנות של המלחים. המנות המתוארות על ידי רייט מרמזות שבעבר המאכל הסיציליאני היה דומה *ל*קפונאטה של הרפובליקה של ג'נובה.

ראו גם
------

* רטטוי

קישורים חיצוניים
----------------

ויקישיתוף מדיה וקבצים בנושא **קפונאטה** בוויקישיתוף
* המתכון המסורתי של קפונטה חצילים סיציליאני (אורכב 14.02.2019 בארכיון Wayback Machine) </link>

הערות שוליים
------------

1. ↑  Gangi, Roberta (2006). "Caponata". Best of Sicily Magazine. נבדק ב-2008-05-26.
2. ↑  Shulman, Martha Rose. "Caponata Recipe". *NYT Cooking* (באנגלית אמריקאית). נבדק ב-2020-07-03.
3. ↑  Wright, Clifford A. (2008). "A History of the Sicilian Caponata". אורכב מ-המקור ב-2008-06-04. נבדק ב-2008-05-26.
אין תמונה חופשיתאין תמונה חופשית
הרב **משה שורין** (**מישורית**; א' באב ה'תר"ן, 18 ביולי 1890 - ז' בתשרי ה'תש"ב, 28 בספטמבר 1941) היה רב וראש ישיבה ליטאי-אמריקאי.

קורות חיים
----------

נולד בטורצ'ין שבפלך ווהלין שבאימפריה הרוסית לטובה ברכה ולרב יוסף אריה שורין. למד בישיבות ליטא: אצל רבי חיים סולובייצ'יק בבריסק, בישיבת מיר ובישיבת נובהרדוק. בגיל 21 נישא לרות דווידוביץ, בתו של הרב משה אהרן דוידוביץ מריטובה. לזוג נולדו שישה ילדים. 

אחרי נישואיו למד הוראה ונסמך לרבנות בידי רבני קובנה וסלובודקה: רבי אברהם דובער כהנא שפירא, רבי משה מרדכי אפשטיין, ורבי ברוך דב ליבוביץ שכיהן אז בראשות ישיבת כנסת בית יצחק בסלובודקה. הוא קיבל משרת רבנות ראשונה בעיירה נאווראן, אך עם פרוץ מלחמת העולם הראשונה חזר אל ריטובה להתגורר סמוך לחותנו, והקים בה ישיבה שבראשה עמד במשך 12 שנים.

ב-1928 היגר זמנית לארצות הברית כשהוא משאיר בינתיים בליטא את כל משפחתו. הוא התקבל כרב בעיר קיימברידג' שבמסצ'וסטס וכיהן במשרה זו שבע שנים. במהלכן השלים את השכלתו הכללית, עבר את בחינות הבגרות ולמד שנתיים באוניברסיטת הרווארד. במהלך לימודיו באוניברסיטה העביר בהתנדבות הרצאות שבועיות על ענייני פרשיות השבוע לסטודנטים יהודים שרצו בכך. לאחר שבע שנים (1935) עבר לניו יורק כשקיבל משרת רבנות בבית הכנסת "עין יעקב" ברובע הברונקס.

באותה שנה, עלה לארץ ישראל והביא אליו את משפחתו מליטא, הם התיישבו בירושלים, ולאחר זמן מה עקרו לפתח תקווה בה קיבל משרת ניהול בישיבה המקומית. ב-1937 חזר לארצות הברית ומשפחתו הצטרפה אליו כעבור שנתיים ב-1939, עם פרוץ מלחמת העולם השנייה.

בסוף ימיו כיהן כרב בית הכנסת של אנשי סלוצק בניו יורק, עד לפטירתו בז' בתשרי ה'תש"ב, 28 בספטמבר 1941.

משפחתו
------

ילדיו:

* הרב אהרן בן ציון שורין - רב בארצות הברית וסופר
* הרב ישראל שורין - רב בברוקלין, ניו יורק, ומשנת 1983 ועד פטירתו ב-2007 רב קהילת מגן אברהם באפרת. חתנו של הרב יעקב קמינצקי. מחבר סדרת הספרים "מורי האומה" (1961–1995) וספר "מִנְחַת יִשְׂרָאֵל" (2004). בנו הוא הזמר דב שורין (אנ') המזוהה עם הימין הקיצוני בישראל
* הרב צבי זאב שורין - רב בג'רזי סיטי, ניו ג'רזי
* חביבה צוויק, אשת הרב יהודה צוויק, ר"מ במתיבתא תפארת ירושלים
* חסידה ברקוביץ, אשת הרב מרדכי ברקוביץ, רב בפאר ראקוויי, ניו יורק
* אלה סולובייצ'יק, אשת הרב אהרן סולובייצ'יק
* דנה פייקס, אשתו של הרב דניאל פייקס, מנהל ישיבה במחוז הדסון, ניו ג'רזי

קישורים חיצוניים
----------------

* דוד תדהר (עורך), "הרב משה שורין (מישורית)", באנציקלופדיה לחלוצי הישוב ובוניו, כרך י (1959), עמ' 3475
* כרטיס הקבר של משה שורין, באתר הר הזיתים

הערות שוליים
------------

1. ↑  בנו של רבי אברהם אבלי קרניץ מוואז'אן, מחבר הפירוש "אהבת איתן" על המשנה.
2. ↑  Memorial book: the Ritavas Community (Pages 90-114), www.jewishgen.org
3. ↑  נלקח מלשון הפסוק בספר שמואל (שמואל א, ב, כט) לָ֣מָּה תִבְעֲט֗וּ בְּזִבְחִי֙ וּבְמִנְחָתִ֔י אֲשֶׁ֥ר צִוִּ֖יתִי מָע֑וֹן וַתְּכַבֵּ֤ד אֶת־בָּנֶ֙יךָ֙ מִמֶּ֔נִּי לְהַבְרִיאֲכֶ֗ם מֵרֵאשִׁ֛ית כׇּל־**מִנְחַ֥ת יִשְׂרָאֵ֖ל** לְעַמִּֽי
**סן-קנטן כדורסל** (בצרפתית: **Saint-Quentin Basket-Ball**) היא קבוצת כדורסל צרפתית מסן-קנטן המשחקת בליגת העל הצרפתית.

היסטוריה
--------

סן-קנטן BB נוסדה בשנת 1973 ממיזוג של Amicale Jumentier ו-Union sportive des Cheminots. בשנת 1982 התמזגה סן-קנטן BB בעצמה עם Foyer laique d'Harly. בשנת 1988 עלתה סן-קנטן לליגת העל הצרפתית וסיימה במקום החמישי. ב-1991 העפילה הקבוצה לגביע קוראץ' ואף ניצחה בסיבוב הראשון בבית את המעצמה היוונית פנאתינאיקוס 69–57 לפני שהפסידה לה בחוץ 77–62 והודחה. ב-1993, בעקבות קשיים כלכליים, ירדה סן-קנטן ל-National 4. היא עלתה לליגה השנייה ב-2000, ירדה בחזרה בשנה שלאחר מכן ועלתה ושיחקה בליגת המשנה עד 2009. הקבוצה השתתפה באופן קבוע בפלייאוף והפסידה בחצי הגמר ב-2006 לאורליאן וב-2007 לקמפר. במהלך העשור השני של המאה ה-21 התנדנדה הקבוצה בין הליגה השנייה לשלישית, וב-2023 זכתה באליפות הליגה השנייה ועלתה לליגת העל. באותה שנה שיחקו בה הישראלים ויל ריימן (הושאל ממכבי תל אביב) ויפתח זיו (עבר באמצע העונה מגרנדה).

שחקנים
------

* צרפתצרפת הוגו בסון
* ארצות הבריתארצות הברית פארקר ג'קסון-כרטווית
* ישראלישראל יפתח זיו
* ארצות הבריתארצות הברית לינטון טאונס
* ארצות הבריתארצות הברית ג'ייסון סיגרס
* ארצות הבריתארצות הברית ישראלישראל ויל ריימן

קישורים חיצוניים
----------------

* אתר האינטרנט הרשמי של סן-קנטן (בצרפתית)

הערות שוליים
------------

1. ↑  
	* אתר האינטרנט הרשמי של סן-קנטן (בצרפתית)
2. ↑  עמרי מנהיים, ‏וויל ריימן הושאל ממכבי ת"א לסן-קנטן, באתר ערוץ הספורט, 23 ביולי 2023
3. ↑  רשמית: יפתח זיו הצטרף לסן קנטן הצרפתית, באתר ONE‏, 26 בדצמבר 2023

| ליגת העל הצרפתית - עונת 2023/2024 |
| --- |
| 

|  |
| --- |
| אלאן שאלון • אסוול ליון-וילרבאן • בורק • בלואה באסקט • גראבלין דנקירק • דיז'ון באסקט • לה-מאן סארת • לה פורטל • לימוז' • מונקו • מטרופוליטנס 92 • נאנטר • נאנסי • סן-קנטן • פריז בסקטבול • קוראל רואן באסקט • שולה באסקט • שטרסבורג |

 |
**נורה וינגפילד טייסון** (באנגלית: **Nora Wingfield Tyson**) (נולדה ב-1957) היא קצינה בדימוס בדרגת תת-אדמירל בצי ארצות הברית בתפקידה האחרון שירתה כמפקדת הצי השלישי, והייתה האישה הראשונה בתפקיד זה.

ביוגרפיה
--------

טייסון נולדה וגדלה בממפיס שבטנסי. אביה שירת כנווט בגיס האווירי של צבא ארצות הברית ובמשמר הלאומי של טנסי, ואמה עבדה כטכנאית רפואית. ב-1975 סיימה את לימודיה בתיכון הכנסייה האפיסקופלית סיינט מרי. ב-1979 סיימה תואר ראשון באנגלית באוניברסיטת ואנדרבילט, ובדצמבר אותה שנה התגייסה לצי ארצות הברית. היא עברה קורס קצינים של הצי בניופורט ושירתה בתפקידי מטה. ב-1983 סיימה קורס טיס ושירתה כנווטת בטייסת הסיור הרביעית של הצי, בה ביצעה מספר תפקידים כולל מפקדת הטייסת. 

שירתה כעוזרת קצין מבצעים על סיפון נושאת המטוסים מדגם מדגם אסקס "USS לקסינגטון (CVT-16)" ששימשה לאימוני חיילי הצי, וכקצינת ניווט בנושאת המטוסים מסדרת נימיץ "אנטרפרייז (CVN-65)" 

תפקידי מטה שלה כללו בין השאר שירות כקצינת תכנון במטות המשולבים, ראש לשכת מפקד הצי השישי ועוזרת לראש המבצעים הימיים. 

בפברואר 2004 מונתה טייסון למפקדת אוניית הסער האמפיבית "USS באטן (LHD-5)" עליה פיקדה עד ספטמבר 2005. היא שימשה בתפקיד במהלך הסיוע לנפגעי הוריקן קתרינה, ובמהלך שני סבבים במפרץ הפרסי לתמיכה בכוחות הלוחמים במלחמת עיראק. ב-2007 מונתה למפקדת כוח המשימה 73 בסינגפור. ביולי 2010 מונתה למפקדת קבוצת התקיפה השנייה בראשות נושאת העל "ג'ורג' ה' ו' בוש (CVN-77)", בהפלגה המבצעית הראשונה שלה ושירתה בתפקיד עד ינואר 2012. היא האישה הראשונה שמונתה למפקדת קבוצת תקיפה.

ביולי 2013 קודמה לדרגת תת-אדמירל ומונתה לסגנית מפקד פיקוד כוחות הצי. ביולי 2015 מונתה למפקדת הצי השלישי של ארצות הברית וכיהנה בתפקיד עד ספטמבר 2017. היא האישה הראשונה שכיהנה בתפקיד זה.

טייסון בעלת תואר שני בלימודי ביטחון לאומי ואסטרטגיה צבאית ממכללת המלחמה של הצי. היא נשואה לוויין טייסון.

קישורים חיצוניים
----------------

ויקישיתוף מדיה וקבצים בנושא **נורה טייסון** בוויקישיתוף
* ביוגרפיה באתר צי ארצות הברית

הערות שוליים
------------

1. 1 2  Not Self, But Country, אתר אוניברסיטת ואנדרבילט, 2 בדצמבר 2010
2. ↑  Admiral gets two stars and a president, ‏pilotonline.com, ‏3 באוגוסט 2011
3. ↑  Command of 3rd Fleet Changes Hands as Tyson Retires, אתר צי ארצות הברית, 16 בספטמבר 2017
4. ↑  Vice Adm. Nora Tyson Nominated to Command U.S. 3rd Fleet, ‏news.usni.org,‏21 באפריל 2015
**אריק משעלי** (נולד ב-25 בנובמבר 1974) הוא שחקן, במאי, מחזאי, תסריטאי וזמר ישראלי. ידוע בשל גילום דמויותיהם של גולן לוי בסדרה "החבר'ה הטובים" ושל מרסל אוחנה בסדרות "שנות ה-80" ו"שנות ה-90".

ביוגרפיה
--------

נולד וגדל בקריית אתא להורים ממוצא מרוקאי. למד בבית הספר התיכון "רוגוזין" בעיר. שירת שנה בצה"ל. סיים את לימודי המשחק בבית הספר למשחק בית צבי ב-1997.

### קריירה

משעלי הופיע במספר סדרות הטלוויזיה, בהן "החבר'ה הטובים" בתפקיד גולן לוי (1999), "טייק אווי" בתפקיד ברדוגו (2000), "זינזאנה" בתפקיד דדה אסולין (2001), "אהבה מעבר לפינה" בתפקיד פיני (2004), ו"חשיפה" בתפקיד מני לב (2005). ב-2003 הופיע בתפקיד אורח בסדרה "שמש". באותה שנה גילם את סאני במיני-סדרה "אשליות". ב-2004 שיחק במחזמר "עלי באבא וארבעים השודדים" בתפקיד טינבד. ב-2000 שיחק בסרט "אודות המוניטין"

הנחה בין היתר את התוכנית "Y בלילה" יחד עם רפיק קמחי וליאון רוזנברג ב-yes. 

ב-2007 גילם את שימי בסרט "מפטיר", על נקמות ובגידות המתרחשות בעולם התחתון. ב-2010 גילם את לולו בסרט הפשע "כבוד", וב-2011 גילם את יעקב בסרט "טור אחד לחלום".

בשנת 2013 עד שנת 2020, גילם את דמותו של "מרסל אוחנה" בסדרה הקומית "שנות ה-80", ששודרה ברשת, בעבר בערוץ 2 וכיום משודרת בערוץ 13.

בשנת 2014 גילם את דמותו של שמעון הקצב בסרט הישראלי הקצר "שניצל" בבימויו של אסף אפשטיין. באותה שנה הופיע בתפקיד אורח בתור מני סוויסה (האח של שני/שונטל) בסדרה "עממיות", שיצר וביים נאור ציון. 

מאז 2015 משתתף בהצגה "אום כולתום" בתיאטרון יפו בתפקיד המלחין מוחמד עבד אל-והאב.

ב-2005 הקים משעלי את "התיאטרון המרוקאי", ומאז יוצר ומשחק בו במספר הצגות בשפה המרוקאית. בהמשך הקים את להקת "אוריינטל יריאח" המופיעה בסגנון מרוקאי, כשמשעלי משמש כסולן הלהקה.

בשנת 2022 חזר לגלם את דמותו של מרסל אוחנה בסדרה "שנות ה-90" בערוץ 13.

ב-2023 יצר ושיחק בסרט שער הפרחים - באב אל ווארד, בבימויו של חיים בוזגלו. בהמשך השנה גילם פעם נוספת את מרסל אוחנה בסרט "ההילולה".

### חיים אישיים

משעלי נשוי לרוויטל ואב לשתיים. מתגורר באשקלון.

קישורים חיצוניים
----------------

ויקישיתוף מדיה וקבצים בנושא **אריק משעלי** בוויקישיתוף

* אריק משעלי, במיזם "אישים" לתיעוד היצירה הישראלית
* אריק משעלי, במסד הנתונים הקולנועיים IMDb (באנגלית)
* אריק משעלי, באתר "אידיבי", מאגר הידע העברי לקולנוע ישראלי ועולמי
* רז ישראלי, אריק משעלי חוזר הביתה עם הצגה מצליחה במרוקאית, באתר nrg‏, 28 במרץ 2012
* טליה לוין, ‏אריק משעלי: "פתאום הייתי ללא עבודה, עבורי זה כמו בית משוגעים", באתר מעריב אונליין, 11 בנובמבר 2018

הערות שוליים
------------

1. ↑  ריאיון עם אריק משעלי, באתר "קוסקוס"
2. ↑  טליה לוין, ‏אריק משעלי: "פתאום הייתי ללא עבודה, עבורי זה כמו בית משוגעים", באתר מעריב אונליין, 12 בנובמבר 2018
3. ↑  שיראל דילר, ‏"שער הפרחים" הוא סרט בורקס מודרני שלקח הימור רציני, בעיתון מקור ראשון, 27 במרץ 2023
4. ↑  סמדר שילוני, מזל טוב: אריק משעלי התחתן, באתר ynet, 2 בנובמבר 2004
5. ↑  ""מרסל היא דמות שמשתלטת עליי כל הזמן"". *בלינקר*. 2017-06-04. נבדק ב-2018-11-19.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007416366505171
* VIAF: 11155646257418212830
* WorldCat (עם VIAF): 11155646257418212830

 |
**בית טבע** או **חנות למזון בריאות** (מכונה גם **טבעונייה**) היא חנות המוכרת בעיקר מזון בריאות, מזון אורגני, תוצרת מקומית ותוספי תזונה. חנויות אלה בדרך כלל מציעות מבחר רחב או ייחודי יותר של מזון מאשר חנות מכולת קונבנציונלית. למשל מגוון של תוספים עבור ספורטאים ומפתחי גוף, תזונה עבור אנשים עם צרכים ייחודיים, כגון: חולי סוכרת, צמחונים, טבעונים, אוכלי מזון רואו, אנשים הרגישים לגלוטן, או אלרגים ללקטוז וכן כתמיכה באורח חיים בריא.

בבתי טבע נמכרים מזונות המתאימים לדיאטות שונות, לדוגמה מקרוביוטיקה, המתמקדת בעיקר בדגנים מלאים יחד עם מזונות מלאים אחרים, המעובדים באופן מינימלי. מזונות טבעיים שאינם מכילים מרכיבים מלאכותיים, מזונות אורגניים הגדלים ללא שימוש בחומרי הדברה קונבנציונליים ועוברים פיקוח כדי לקבל אישור אורגני. מרבית בתי הטבע מוכרים תוספי תזונה, ויטמינים, צמחי מרפא ותרופות הומיאופתיות. והחל משנות ה-60, יחד עם התנועה לאיכות הסביבה, החלו למכור מוצרים אקולוגיים כחלק מהאג'נדה הדוגלת בשמירה על הסביבה.

בתי טבע בעולם
-------------

בסוף המאה ה-19 נכנסו לשוק מוצרי טבע רבים שהפכו לנגישים בעזרת חלוצי בריאות, כדוגמת ג'ון הארווי קלוג שעוררו עניין באוכל הבריאותי. חנויות המזון הבריאותיות בארצות הברית ובריטניה החלו למכור מוצרים כגון מולסה ושמרי בירה, ולאחר מכן הרחיבו את המגוון בהתאם לביקוש. בשנת 1869, הוקם בפנסילבניה בית הטבע הוותיק ביותר בארצות הברית בשם "חברת תומאס מרטינדייל", ובשנת 1875 הוא עבר לפילדלפיה.
מספר שנים מאוחר יותר, בשנת 1896, נבנתה בברמינגהאם, אנגליה, אחת המסעדות הצמחוניות הראשונות במדינה בשם "ג'יימס הנרי מבשל". בשנת 1898 נפתח מלון פיטמן הצמחוני, על שמו של סר אייזיק פיטמן שהיה צמחוני ידוע. באותו המקום פתחו הבעלים חנות מזון בריאות שהתקיימה בו במשך שנים רבות.

בישראל נפתחו בתי טבע כבר בסוף שנות ה-50 ומאז מספרם גדל, בהם בתי טבע עצמאיים, ומספר רשתות בבעלות פרטית. הגדולה שבהן, במספר הסניפים, היא ניצת הדובדבן. רשתות נוספות הן עדן טבע, טבע קסטל ואניס.

* בית טבע בהולנדבית טבע בהולנד
* בית טבע במינסוטהבית טבע במינסוטה
* בית טבע בגרמניהבית טבע בגרמניה
* בית טבע נוסף בגרמניהבית טבע נוסף בגרמניה
* בית טבע בישראל בית טבע בישראל

הערות שוליים
------------

1. ↑  גינת ושלדון רייס, מקרוביוטיקה: הקאדילק של החיים הבריאים, באתר nrg‏, 1 בדצמבר 2009
2. ↑  פיקוח והתעדה חקלאית, באתר אגריאור
3. ↑  ננסי ג'נקינס, ‏HEALTH FOOD AND THE CHANGE IN EATING HABITS, New York Times, APRIL 4, 1984
4. ↑  אתר חברת תומאס מרטינדייל (באנגלית)
5. ↑  נפתחה חנות ירקות ופירות לצמחונים וטבעונים - הראשונה מסוגה, חרות, 11 במרץ 1959
6. ↑  בית טבע בת"א, דבר, 2 ביולי 1958
7. ↑  אינדקס חנויות טבע, באתר Eatwell
8. ↑  סניפי ניצת הדובדבן
9. ↑  סניפי עדן טבע
10. ↑  סניפי טבע קסטל
11. ↑  סניפי אניס
הנואם דמוסתנס מתרגל את אומנותו.
עשרת **הנואמים האטיים** (מאטיקה) נחשבו לנואמים (אורטורים (אנ')) ולמחברי הנאומים (לוגוגרפים (אנ')) הגדולים ביותר של התקופה הקלאסית (המאות ה-5 וה-4 לפנה"ס). הם כלולים ב"קאנון העשרה", שמקורו ככל הנראה באלכסנדריה. עם זאת, ייתכן שהקאנון המוכר כיום קיבל את צורתו רק במאה ה-2 לספירה.

רקע
---

עוד בתקופת הומרוס (המאה ה-8 או ה-9 לפנה"ס), אומנות הנאום הייתה רבת-ערך ביוון העתיקה. אולם עד המאה ה-5 לפנה"ס, אומנות הנאום (אורטוריה) לא נלמדה באופן מסודר. רק באמצע המאה הזאת, הנואם הסיציליאני קוראקס מסירקוזה (אנ'), יחד עם תלמידו טיסיאס (אנ'), התחילו בלימוד מוסדר של רטוריקה. בשנת 427 לפנה"ס, סיציליאני אחר בשם גורגיאס, ביקר באתונה ונשא נאום שככל הנראה הדהים את האזרחים. את גישתו ה"אינטלקטואלית" של גורגיאס לאומנות הנאום, שכללה רעיונות חדשים, צורות ביטוי, ושיטות ויכוח, המשיך איסוקרטס, מחנך ורטוריקן מהמאה ה-4 לפנה"ס. אומנות הנאום הפכה בסופו של דבר לתחום לימוד מרכזי במערכת החינוך היוונית הרשמית.

"קאנון העשרה" האלכסנדרוני
-------------------------

* אאסכינס (אנ')
* אנדוקידס
* אנטיפון (אנ')
* דמוסתנס
* דינארכוס (אנ')
* היפרידס (אנ')
* איסאוס (אנ')
* איסוקרטס
* ליקורגוס (אנ')
* ליסיאס (אנ')

יצירתם של הנואמים האטיים העניקה השראה לתנועה הרטוריקנית המאוחרת יותר, אטיסיזם (אנ'), גישה ליצירת נאום בסגנון יותר פשוט ופחות מליצי.

בקובץ החיבורים "מוראליה" מאת פלוטרכוס, נמצא החיבור "חיי עשרת הנואמים", מאת סופר אלמוני הידוע כפסאודו-פלוטרכוס, בו הוא מספק פסאודואפיגרפיה על עשרת הנואמים האטיים.

קישורים חיצוניים
----------------

* פסאודו-פלוטרכוס, חיי עשרת הנואמים (באנגלית)
צלחת מגוונת עם פרוסות **מורקון**
**מורסון** (בספרדית: Morcón) הוא סוג נקניק מבשר חזיר שדומה מאוד לצ'וריסו. הוא מעובד בצורה דומה, וההבדל טמון בעובדה שהצ'וריסו ממולא במעי הדק, בעוד שהמורסון ממולא במעי הגס. נקניק זה הוא מוצר אופייני לשחיטת חזירים באזורי אנדלוסיה ואקסטרמדורה. בקסטיליה העתיקה מהמאה ה-16 היא נקראה מורסילה, שם השמור כיום לפודינג שחור.

מאפיינים
--------

ההבדל בהתייחס לצ'וריסו הוא גם בסוג הבשר ממנו המורסון עשוי, שבאופן כללי הוא רזה באיכותו, ללא אפונורוזות או הצטברויות של שומן. הוא קיבל את השם של מורסון בשל העובדה שזהו השם של חתיכת צומת המעי המשמש למילוי שלו. התבלינים המשמשים להכנה הם בעצם פפריקה מתוקה, שום ומלח בישול. בשל עובי המעטפת, השהייה בחדר הייבוש ותקופת ההתיישנות ארוכה למדי. הבדל נוסף לעומת הצ'וריסו הוא שאורך הנקניק בדרך כלל גדול יותר.

גרסאות
------

יש גרסה של מורסון המיוצר בפיליפינים, עשוי מבשר בקר. לא ידוע אם זו בהשפעה ספרדית או סתם שם דומה של שני מאכלים שונים.

הערות שוליים
------------

נושאי קשורים
------------

* בשר מיובש

ראו גם
------

קישורים חיצוניים
----------------

* Como si fabrica, Morcón iberico Cular

1. ↑  *«Glossario di voci annotate in i 100 primi volumi di Classici Castalia»*
סמליל קודם של הערוץ
**France 2** (קרי: פראנס דֶה) הוא ערוץ טלוויזיה צרפתי, וחלק מקבוצת הטלוויזיה הצרפתית, הכוללת גם את France 3 ,France 5 ו-France 4. הצבע המזוהה עם הערוץ הוא אדום. כיום הערוץ משדר תוכניות דרמה, קומדיה וחדשות.

בישראל, הערוץ משודר ב-HOT באיכות HD וב-YES לא באיכות HD.

היסטוריה
--------

ב-21 בדצמבר 1963 הושק הערוץ בשם RTF 2 (חברת RTF היא חברה ממשלתית שקדמה ל-ORTF, שמתעסקת בטלוויזיה ורדיו), אחרי שנה הערוץ עבר לשליטת ORTF, החברה עברה מיתוג מחדש והוחלף לה השם ל La Chaîne 2.
ב-1 באוקטובר 1967 בשנה 14:15 (שעון צרפת) הערוץ החל לשדר בצבע. בשנת 1975 הערוץ עבר מיתוג מחדש ושינה את שמו ל-Antenne 2. ב-1992 הערוץ שינה את שמו ל-France 2 וכך נקרא הערוץ עד היום (2011).

ב-30 בספטמבר 2000 היה מעורב צוות חדשות של הערוץ שכלל את השדרן הצרפתי שארל אנדרלן ואת הצלם הפלסטיני טאלאל אבו ראחמה ב**פרשת מוחמד א-דורה** בה הם תיעודו את מותו לכאורה של נער פלסטיני מאש צה"ל. התמונות הקשות שלהבו את ההמון הערבי בישראל וברשות הפלסטינית והגבירו את המהומות באזור. מאוחר יותר קבע תחקיר של צה"ל כי א-דורה לא נהרג מאש צה"ל אלא מאש פלסטינית. אחרים האשימו את צוות France 2 שצילם את התקרית בביומה ואף בזיופה. France 2 הגיש תביעה משפטית על הוצאת דיבה כנגד פיליפ קרסנטי, פוליטיקאי ואיש עסקים יהודי-צרפתי, שטען שהקלטת מזויפת. עד היום נושא זה שנוי במחלוקת.

קישורים חיצוניים
----------------

ויקישיתוף מדיה וקבצים בנושא **France 2** בוויקישיתוף
* אתר האינטרנט הרשמי של France 2
* France 2, ברשת החברתית פייסבוק

* France 2, ברשת החברתית אקס (טוויטר)

* France 2, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007444157205171
* BnF: cb11862251v (data)
* ISNI: 0000 0001 2167 0327
* LCCN: no2006066075
* NKC: ko2007393495
* SUDOC: 026359200
* VIAF: 137907346
* WorldCat: lccn-no2006066075

 |